ગાંધીનગર જિલ્લા વહીવટી તંત્ર અને મ્યુનિ. દ્વારા ૨૧ જૂનના રોજ વિશ્વ યોગ દિવસ નિમિત્તે નગરજનો માટે નિશુલ્ક યોગ શિબિર યોજવામાં આવી છે. નિશુલ્ક યોગ શિબિર તા. ૧૪થી ૨૦ જૂન દરમિયાન સવારના ૬ થી ૭ કલાક સુધી સ્વર્ણિમ પાર્ક, ધ-૪, અને સેકટર- ૧ના તળાવ ખાતે યોજાશે. ગાંધીનગર મ્યુનિસિપલ કોર્પોરેશને પણ સ્વૈચ્છિક સંસ્થાઓની મદદથી દરેક વોર્ડમાં નિ:શુલ્ક યોગ તાલીમનું આયોજન કર્યું છે. સવારે ૬થી ૭ અને ૭થી ૮ દરમિયાન બે બેચમાં યોગ નિષ્ણાતો દ્વારા યોગ નિર્દેશન કરવામાં આવશે.